section_heading: Povijest
paragraph_text: Krajem osamdesetih veterani zagrebačkog fandoma malo su posustali, iako je u sklopu SFeraKona '89 po Zagrebu kružila maska Hubbardovog Terla, dijeleći reklamne letke, a nad Ivanićgradskom se nadvijao napuhan balon istog lika. Ratne je godine SFeraKon preživio skromno. Sve skučeniji prostori određivali su mnogo manji broj ljudi na konvenciji, koja je time izgubila svoju nekadašnju snagu.